
PROGEMIUM. 

Qui student historiae , et res prseteritas at- 
tentius perlegunt, ii quidem facile fatebun- 
tur multa et maxima quse in hoc terrarum 
orbe fiunt, laudum cupidine et gloriae amore 
fleri , nec ullam fere aliam fuisse causam quae 
magnas civitates, magna imperia ad sum- 



mum fastigium erexerit , dein solita vice solo 
aequaverit. Clarissimi viri , reges , impera- 
tores gloriaB cupidiue creverunt, gloriae cupi- 
dine ceciderunt; et postquam genus huma- 
num beneflciis cumulaverant ingentibus , 
maximis deinde malis affecerunt. Ut de re- 
centioribus et praesentibus taceam, quis 
Alexandri , Csesaris , innumerabiliumque 
aliorum usurpatas et celebratas voces statim 
referre non possit, quibus tantus et tam in- 
satiabilis glorise amor declaratur, ut superbi, 
ut etiam dementes videantur qui istas, nec 
semel , ausi sunt pronuntiare ? Propria enim 
est summorum virorum gloriae cupido : 
summi autem viri ceteros homines ducunt et 
regunt : ita flt ut in rebus humanis studium 
illud magni momenti esse videatur. 

Dignum igitur esset viro erudito simul et 
sapiente, a radicibus, ut ita dicam, limare, 
et penitus introspicere illam gloriae cupidi- 
nem quae maxima modo mala, modo bona, 
humano generi attulerit, ita ut quae sit ejus 
natura, unde veniat, quas spes habeat, quos 
fructus ferat, intra quos terminos contineri 



debeat, et ipse discat , et ceteros doceat, mul- 
tum posteris , multum etiam suae aetatis ho- 
minibus profuturus. Nobis vero satis erit 
opus aggredi cui quidem ferendo , etsi levius 
videatur, haud scio an pares nostri futuri sint 
humeri. Hanc enim uberrimam simul et dif- 
ficillimam de gloria qusestionem aliis penitus 
tractandam relinquentes , tantum quid de 
ejusdem natura, vi, fructibus, M. Tullius 
Cicero senserit, exponere tentabimus. Operae 
enim, si non fallimur, pretium est cognos- 
cere quid de gloria cogitaverit vir inter vete- 
res (quod nemini aut admodum paucis conti- 
git) tum in republica administranda, tum in 
eloquentia, et philosophia colenda assidue 
versatus, ita ut dum gloriae, multorum alio- 
rum instar, insita cupidine flagraret, quale 
esset id quod optabat, melius quam ex aliis 
quilibet, discernere potuerit etdijudicare. Me 
juvat etiam, fatebor, memoriae viri quem 
tanti facio, vel exiguum, pro virili parte, 
honorem persolvere , et crimina modo ab in- 
vidis, modo ab imperitis hominibus in illum 
collata , ultro refellere. 

Falsa enim de Marco Tullio sententia pau- 
latim percrebruit, quse jam legis instar valet, 
et cui nos non omnino assentimur. Eum sci- 
licet fuisse dicunt qui inanem inanis glorise 
umbram, coeco amore raptus, usque et ultra 
modum aucuparetur. Eum ita levi et infir- 
ma mente fingunt, ut tot praeclare facta, tot 
egregie dicta vanae cujusdam et mox peri- 
turae famae cupiditati attribuant. Multa qui- 
dem multis in locis de gloria M. Tullius 
dixit; atque utinam is liber ad nos usque 
pervenisset, quem de ea scripserat aetate 
jam matura! Ille enim tot illustrium reorum 
patronus sibimet ipsi , propria in causa , 
non defuisset , omnesque suse praestantis- 
simae naturae insectatores docuisset illam 
cui inservierit , gloriam et pulchram , et so- 
lidam, et bono simul ac romano viro dignam 
esse. 

Multi forsan qui optiina nec humano fonte 
orta doctrina sunt instituti, quorum ipse 
Deus, ut ita dicam, mentem propria luce 
illustravit, propria virtute firmavit, verio- 
rem simul et ampliorem suis laboribus , suis 

periculis mei^cedem et petierunt , et sunt as- 
secuti , de qua pauca dicere , in flne operis , 
forsan tentabimus. Nos vero nunc quae sunt 
hominis in mero homine quaerimus , con- 
tendimusque M. Tullium, quum multi aut 
etiam.fere omnes aetatis ejusdem viri nihil 
nisi divitias, honores , imperia, avide cupe- 
rent, scelere raperent, prsemium nobile et 
justum sibi semper proposuisse, scilicet eam 
gloriam quae nulli nocet, multis prodest, 
posteris praesertim, quorum mentes illus- 
trium virorum exemplis formantur et eri- 
guntur. Ille vero de gloria liber quum nos- 
tras in manus , ut modo diximus , noH ve- 
nerit *, ex aliis M. TuUii libris meliore 
fortuna conservatis non pauca, sed selecta 
dicta et praesertim suprema sumemus, per 
quae manifestum fiet, ut speramus, tantum 
virum quae sit vera gloria optime cognovisse, 
et ita eam optimo jure obtinuisse. 

Non mihi venit in mentem injucundum , 



* Vid., Ep. ad Attic., 1. XV, ep. il ; — Ibid., 1. XVI, ep. 6 ; 
- De Officiis, 1. II , c. 9. 

infelix, et, ut ita dicam, stultum opus ag- 
gredi, librum de gloria amissum , propriis 
viribus non ita magnis, integrum, qualem 
fuisse eum opinor, restituere. 

Non equidem invideo , miroi^ magis 



quosdam doctissimos viros , misera cupidine 
exagitatos, incepta hujus modi non *modo 
non fugisse, sed etiam fuisse molitos, et, 
invita Minerva, invito communi sensu, ut 
ipsi opinabantur, ad bonum perduxisse fi- 
nem. Major debetur clarissimis ingeniis re- 
verentia, quibus, si commune mortalitatis fa- 
tum , longa saeculorum serie , operum partem 
aut omnino eripuerit , ant truncam et infor- 
mem fecerit, nos perpetuo eorum desiderio 
urgeri, nos perpetuo dolere decet; amissa 
reparare modestis et sanis non licet. 

Altera via est quam eruditi homines , in- 
genti suo labore, nulla autem aut parva uti- 
litate , in aliis scriptoribus reparandis saepe 
secuti sunt. Quum enim Noster, non semel , 
sed sexcenties quid de gioria sentiret, expo- 

suerit , potuissemus omnia ea dicta diligen- 
ter conquirere, diligentius consuere, et, e 
brevissimis ad longiora certa mensura proce- 
dentes, corpus quoddam undique collatis 
membris conflare, cui forma, caput, vita 
denique defuisset. At contra dignus est Ci- 
cero quem nemo attingat, nisi veneratione 
quadam imbutus, quem ultima posteritas 
vivum et integrum miretur. Itaque eum de 
gloria loquentem propriis non alienis verbis 
audiemus , ut ipse amico interroganti brevi- 
ter sed acriter respondisset, si forsan sui 
instituti, suae voluntatis, ut saepe in aliis re- 
bus fecerat, ita nunc rationem reddere vo- 
luisset. Quse tamen oratio parum virtutis , 
parum etiam sensus haberet, si non ante os- 
tenderimus Nostrum non modo natura et in- 
dole paratum , sed etiam philosophia excul- 
tum fuisse , ut veram gloriam planius et me- 
lius quam ex veteribus quilibet , cognoscere 
posset. Sic enim sermo ejus fidem majorem, 
majorem auctoritatem obtinebit, praesertim 
quum Ciceronem nullos nisi legitimos , nisi 
cum virtute et officio conjunctos gloriae fruc- 

tus optavisse, monstraverimus. Tum demum 
quae ille omiserit indicare, quae ipsi sentia- 
mus de gloria, sed paucis verbis, tentabimus 
exponere. 

Omnes innalo studio ad laudum amorem , 
ad gloriam trahimur, quam, ut ingenium , 
fortuna, tempora tulere, in diyersis. omnind 
rebus, tum in maximis, tum in minimis 
ponimus. Alii in arma, in imperia, in domi- 
nationes expetendas incredibili impetu ferun- 
tur ; aliis placida et domi parta fama placet , 
quam lingua, quam juris scientia, quam 
ingenuis artibus adipisci possint. Hic 

Angusto in limite mimdi 
Mstuat infelix , 

et luget quod sibi subigendae aut etiam inter- 
flciendae gentes deficiant. Ille parvae reipu- 
blicae civis , si primum inter paucos locum 
occupaverit , cupidine expleta , gaudet. Mul- 
tos vidimus qui divinas et humanas leges 
pro nihilo habuerint, qui nihil non violave- 
rint, dummodo inanem istam, quam sibi 

mente finxerant, gloriae umbram asseque- 
rentur. Perpauci admodum ad aequi et juris 
normam famse cupiditatem exigere conati 
sunt, et illi quidem insito quodam instinctu, 
potius quam certa ratione, certa doctrina 
ducti. Ea vero fuit M. Tullio fortuna ^ingu- 
laris , ut maxima in civitate natus , et in ea 
amplissimis muneribus ornatus , quum ma- 
nu, lingua, consiliis, civibus suis maximis 
in rebus saepissime profuisset, nihil unquam 
avare, nihil libidinose, nihil sceleste fecerit. 
Et, quum fere omnes ejusdem setatis viri, 
dira et fatali libidine , ad quaelibet prava et 
injusta raperentur, quum jam nec homines , 
nec deos curarent, Noster certam et rectam , 
quam sibi a principio proposuerat, loquendi 
et agendi rationem servavit, nedum clarissi- 
morum vivorum exemplis corrumperetur. 
Hoc etiam, M. Tulli, pace dicam tua : ni- 
miam istam gloriae cupidinem, quam plurimi 
in ie non immerito, sed acerbius reprehen- 
derunt, ita paulatim recessisse, ut omnino 
tandem evanuerit. Itaque et de gloria quo- 
tidie melius sentiebas, et de ea rectius et 

uberius quotidie loquebare , ita ut quuin ne- 
farium parricicUie scelus te patrem patria^ 
civibus tuis et humano generi eripuerit, tu 
mihi fere de vera et omni numero absoluta, 
et, ut ita dicam, de christianorum gloria, 
qualis esset, praesensisse , quid saperet prse- 
gustasse videaris. 



11. 



MARCUS TULLIUS ITA NATUS, ITA EDUCATUS, 
UT VERAM GLORIAM COGNOSCERE POSSET. 



Nemo est qui non pro comperto habeat 
rem romanam, eo tempore quo M. Tullius 
natus est , ita turbatam et procellosam fuis- 
se , ut in ea facillime praeclarissimi ingenii 
lumen enitesceret , ut gloriae amor quo ex- 
pleretur undique abundantius inveniret. Urbs 
enim lento sed certo gradu eo processerat, 
ut multas aut potius omnes gentes si non 
sibi amicas, at certe legibus suis obnoxias 
pr^staret. Nec incerta et modo ad tempus , 
sed firma et stabilis erat illa dominatio , ita 

ut quae Romae agerentur, ea per provincias 
et apud remotissimas gentes celerrime per- 
crebrescerent, et sic amplissimum diffunden- 
dae gloriae locum haberent. Praeterea non erat 
adhuc in Urbe unus , certo jure constitutus , 
cui omnes inservirent , quem omnes , tan- 
quam servi dominum, intuerentur. At con- 
tra ea lex civitatis tum maxime vigebat ut, 
si quis non modo nobilitate , sed fortitudine , 
ingenio, virtute aliqua praestaret, is propria 
commoda , proprias facultates in patrise com- 
munis conferret utilitatem, et ita amplis- 
simos honores assequeretur. Creverat qui- 
dem, ut solet, cum ipsa civitate, lionorum 
et gloriae cupiditas , nec jam paucos assen- 
tatores clarissimi romani sibi expostulabant; 
reges ipsos , universas gentes ad suas laudes 
celebrandas invitare , interdum etiam cogere 
videbantiir. Non studium illud erat, sed 
prava libido quae veterem reipublicae statum 
evertere , quae leges ipsas conabatur abolere. 
Quid mirum si Noster ex eodem illo Ar- 
pino quo nuper C, Marius originem duxe- 
rat , ipse ortus , incredibili statim laudum et 

famae amore correptus fuerit? Quid mirum 
adolescentem , prima ab infantia, poetarum 
carminibus, Graecorum historiis tanto ardore 
studentem , tot suorum civium praeclare fac- 
ta legentem, plura videntem, vel audientem, 
gloriae statim amore inflammatum fuisse qua 
se, sui praestantis ingenii, suarum virium 
conscius, dignum fore sentiebat. IUud potius 
miror sincerum et bene a natura informatum 
animum multis et claris pravorum civium 
exemplis minime contaminatum, minime de- 
pravatum fuisse ; nec adolescentem illum satis 
laudare possum qui, quum Gracchorum, Car- 
bonis, Saturnini memoria adhuc vigeret, Ma- 
rius vero et Sylla vivi et integri florerent , 
praesentia et praevalida exempla despexerit , 
ut veteris reipublicae sanctissimos, sed tunc 
neglectos et fere contemptos viros semper in 
memoria teneret , semper in pectore et in ore 
haberet. Meminerimus etiam M. Tullium mo- 
dicam patriam , modicos parentes semper co- 
luisse^; nec, ut multi solebant, vanaet inania 

* Vid. do lege agraria 1, — de Legibus II, 3, i. 

linxisse, per quaegenus suum illustre faceret. 
Quin etiam in eos invehitur qui falsos trium- 
phos , plures consulatus , genera etiam falsa 
majoribus suis condonant*, « ut si ego, in- 
^ quit , me a M. TuUio esse dicerem qui pa- 
» tricius cum Servio Sulpicio consule, anno 
y> decimo post exactos reges fuit. « Hanc igi- 
tur quam fortuna Ciceroni negaverat, ge- 
neris nobilitatem, singulari virtute statim 
adolescens , et pene puer ^, parare constituit. 
Et quum ipsius natura, mores, clarissima 
tandem exempla eum ad forum et ad judicia 
vocarent, romanorum oratorum princeps eva- 
dere voluit, et fuit. Tanto janc tum famae 
amore flagrabat, ut quum amici, medici debi- 
lem et incertae valetudinis adolecentem hor- 



* Brutus, c. 62. 

' Quum adhuc, ut Plutarchus scribit, eas artes quibus setas 
puerilis ad humanitatem informari solet, disceret, ingenium 
ejus itaeluxit, tantumque nominis et gloriae inter pueros ha- 
buit , ut eorum parentes , visendi Giceronis , cognoscendaeque 
celebratffi in discendo celeritatis gratia ad ludumvenirent. Pueri 
quoque, honorls gratia , M. Tullium medium deducebant. 

Et medius juvenum non indignantibus ipsis. 
Ibat . et interior, ti comes unus erat, 

;(OviD., Faet. V, 67.) 

tarentur ut causas agere desisteret , quodvis 
periculum potius adeundum quam a sperata 
dicendi gloria discedendum semper respon- 
dit^ NuUum patiebatur esse diem, ut ipse 
de Hortensio dicit^, quin aut in foro diceret, 
aut meditaretur extra forum; nuUam artem, 
nullam exercitationem omittebat qua praes- 
tantissimi ingenii vires confirmare et adau- 
gere posset. Quis ignorat eum philosophiae, a 
prima adolescentia , toto animo, totis viribus 
studuisse , et ab ea opes , auxilium per om- 
nem vitam continuo petiisse, ita ut quidquid 
in eloquendo quotidie perdiderat , id in phi- 
losophorum commercio statim repararet. Qui- 
bus , si recte opinamur, ampliores quam pu- 
tabat, gratias agere Noster optimo jure po- 
tuisset. Gravem sane, copiosum, et omni 
doctrina abundantem discipulum suum phi- 
losophi emiserunt; illud vero majoris facio 
quod rectum , sincerum , et vanae gloriae mi- 
nus cupidum eum praestiterint. 

Illud enim notandum , inter tot sectas quae 

* Brutus, c. 313. — 2 /^g^^ c. 215. 

tum apud GraBCOs et in ipsa Roma florebant, 
M. Tullium eam sibi elegisse quae moderato, 
libero ingenio maxime accommodabatur. Nec 
quod Epicuri contemnebat pecudes, ideo Stoi- 
corum angustam et inhumanam doctrinam 
dilexit; sed ab Academicis, item ab aliis dis- 
ciplinis, quae sibi vera aut veri similia vide- 
bantur, mutuatus , caetera omnia ex beatis- 
mm ingenii fecundissima ubertate ipse ultro 
protulit, 

Snllius addlctus jurare in verba magistn , 

iuUtv U)t placita, inter tot praecepta philoso- 
phorum, quae sint homine, quae sint Romano 
d\f(tm conquirit; verae virtuti ante omnia in- 
»^'j'vit, et virtutis ipsius omnem laudem in 
mlUma constituit. Qui non potuisset Socra- 
umn i\Ui merus, omnia humana introspi- 
^^i^^rido, quanti essent aestimare, et quaelibet 
ffiUn^ iU^Ui^ nimulata discutieodo, in ipsa glo- 
nu qiiid optimum esset, quid non, sensu di- 
^)m\U'hnt optimo? 

lU ren im varios et uberrimos fontes ex 

quibus M. Tullius hauserit , ipso duce, tan- 
dem investigemus, resaltius repetendae sunt, 
et nomina magistrorum quos potissimum 
Noster secutus est, in medium proferen- 
da. Quum princeps Academise, Philo Clito- 
machi quondam discipulus , unaque multi 
Atheniensium optimates, Mithridatico bello, 
domo profugissent, Cicero illorum calamita- 
tem suam fortunam esse ratus , occasionem 
discendi avide arripuit, et quum vix e pueris 
excessisset , Philoni tamen ita se tradidit ut 
omnes philosophiae partes , eo docente , brevi 
tempore penitus hauserit. Fuit autem Philo, 
dum vixit, tum propter doctrinam , tum prop- 
ter humanitatem et morum mansuetudinem, 
multis Romanis carissimus , quum iidem ce- 
teros graecos philosophos fere omnes despice- 
rent. Romae etiam et postea Athenis Phoe- 
drum Epicureum , deinde ejusdem sectae 
Zenonem auditor, nequaquam discipulus se- 
cutus est, Attico hortante et simul audiente, 
cui nimium placebat istorum facillima et 
mollissima disciplina. Sed Noster, ut eodem 
tempore aliquid gravius et severius hauriret. 

nec se admodum frangi et enervari sineret , 
apud Diodotum stoicum saepissime fuit, 
deinde apud Antiochum , de quo in de Legi- 
bus ita scribit : w vir iste fuit prudens , et in 
w suo genere perfectus , mihique , ut scis , fa- 
»5 miliaris. « 

Eo igitur prsecipiente , philosophiae stu- 
dium nunquam intermissum, a primaque 
adolescentia, ut diximus, cultum, et semper 
auctum, dum Athenis commoraretur, reno- 
vavit. Antiochus vero appellabatur quidem 
Academicus, sed erat germanissimus Stoicis, 
et, relicta Cameadis secta , commutatoque 
instituto, Chrysippi et Zenonis decreta de- 
fendebat. Noster vero , quum ea quae ab Antio- 
cho in philosophia novarentur, non omnino 
probaret, ejus tamen copia et lepore dicendi 
adeo delectatus est , ut totos sex menses cum 
illo fuerit. Deinde eodem magistro Ciceronem 
hortante ut rempublicam capesseret, et in 
magnis muneribus obeundis,in hominibus 
regendis , quid auxilii , quid utilitatis phi- 
losophia conferat, tandem experiretur, in 
patriam redire constituit , philosophorum 

consilia deorum oraculis potiora ducens. 

Nam quum paulo ante Delphos , ut multi 
solebant, profectus, Apollinem consuluisset, 
quanam via ad summam gloriam pervenire 
posset, oraculum editumfuerat, suam natu- 
ram, non multitudinis opinionem ducem vi- 
tae sequeretur; quo quidem responso Nostri 
ad prosequendam gloriam immodicus forsan 
ardor aliquamdiu repressus est. 

Romam igitur, ut dixi, reversus, primo 
timide vixit, et ad honores dubitanter acces- 
sit, nec ullo in numero habitus, sed graecu- 
lus atque otiosus appellatus fuit ^ : quae no- 
mina infimis et sordidis hominibus in ore 
esse consueverant. Postquam vero innata 
honorum cupiditate ductus, atque amico- 
rum , propinquorum , philosophorum cohor- 
tatione incitatus, se totum patrociniis tradi- 
derat, non jam pedetentim principem locum 
obtinuit , sed hanc ad veram gloriam viam 
ingressus est, in qua labi, errare, nutare 
(quod humanum est) potuit, quam vero ne 

una quidem die libens et sciens deseruit. 
Omnes enim grati poetae sententiam me- 
moria tenemus , ipsi quidem usu et re com- 
probayimus , qua dicit : 

Video meliora proboque , 

Deteriora sequor^ 

nec Marcum Tullium sceleris arguemus , 
qu6d, veram gloriam optime quum novisset, 
falsam tamen aliquando, juvenili et ignos- 
cendo errore fuerit secutus. Unum etiam , 
inter multa , exemplum exhibebimus quo pa- 
tebit adolescentem multis jam in causis no- 
tum, maximis honoribus ornatum, candido 
tamen animo et facili , eam quam sibi de 
propria fama finxerat opinionem immodi- 
cam , libenter deposuisse. Ipsum vero Tul- 
lium loquentem audiamus ^ : 

« Hac spe discedebam e Sicilia, prsetura 
y^ peracta, ut mihi populum romanum ultro 
» omnia delaturum putarem. Et ego, quum 

' Pro Plancio, c. 65. 

'9 casu diebus iis, itineris faciendi causa, 
w decedens e provincia Puteolos forte venis- 
'5 sem, quum plurimi et lautissimi solent 
w esse in iis locis, concidi pene, judices, 
5' quum ex me quidam quaesisset, quo die 
w Roma exissem., et num quid in ea esset 
5' novi. Cui quum respondissem me e pro- 
w vincia decedere : etiam mehercules, in- 
55 quit, ut opinor, ex Africa. Huic ego jam 
n stomachans fastidiose : imo ex Sicilia , in- 
" quam. Tum quidam quasi qui omnia sci- 
5' ret : quid? tu nescis , inquit, hunc Syra- 
55 cusis quaestorem fuisse. Fueram autem 
55 Lyliboei. Quid multa? Destiti stomachari , 
55 et me unum ex iis feci qui ad aquas venis- 
55 sent. Sed ea res haud scio an plus mihi 
55 profuerit quam si mihi tum essent omnes 
55 congratulati 55. 

Scilicet ea res quae multos tantum aspe- 
rasset, nec quidquam docuisset, non unum 
modo adjumentum M. Tullio attulit, quod 
egregiam naturam liberalibus studiis mul- 
tum ante excoluerat, quod eam praecipue 
omnium virtutum matre et altrice philoso- 

phia informaverat, quod, eajuvante, gloriae 
speciem sibi proposuerat a principio, quae 
nunquam a recto secerneretur, quae reipu- 
blicae utilis, nemini unquam, nisi malo 
obesset. Itaque nullos nisi admodum pravos 
cives Cicero sibi adversarios elegit, Horten- 
sii et aliorum qui contra se dicebant vitam , 
gloriam adeo non despexit, et contumeliis, 
ut plerique solent, aflfecit, ut contra solitus 
fuerit laudibus extoUere. Et, quum de se ipso 
saepius quam vellem locutus sit , aut potius 
nunquam, oblata occasione, valuerit retice- 
re, id tamen simplici animo, leni oratione 
semper fecit. Monumenta exstant, et quae de 
Hortensio nuper defuncto ^, et quae de mul- 
tis aliis tanto et tam sincero amini moerore 
locutus est , praeterea tot actionum prooemia 
in quibus se neque usu satis , et ingenio pa- 
rum valentem praedicat , in quibus se ad ac- 
cusandum traduci dolet, quum reis defen- 



* Quum e Gilicia decedeQS Rhodum venissera , et eo mihi de 
Horlensii morle esset allatum , opinione omnium majorem ani- 
mo cepi dolorem. Nam et amico amisso , cum consuetudine ju- 
cunda, tum multorum oflBciorura conjunctione me privatum 
videbam (Brutus, i, 1.) 

dendis et ceterorum opibus, facultatibus , 
laudibus amplificandis se ab ineunte adoles- 
centia ultro dederit. 

Qui Nostro vanam et tumidam mentem, 
inanis gloriae amorem vitio vertunt, quod 
modo aperte, modo dissimulanter de se ipso 
sine fine dixerit, quod sua in rempublicam 
merita assidue jactaverit, et, clarissimis sae- 
pe viris adstantibus , propriam gloriam tan- 
tis laudibus extulerit , hi quidem nobis non 
dicam plurimos , sed unum modo in republi- 
ca administranda versatum oratorem exhi- 
beant , qui de se non ssepius , lUon magna , 
non nimia memoraverit, qui benefactorum 
suorum laudem vel deprimi, vel languescere 
aliquando passus fuerit. lidem in memoriam 
revocent hanc apud Romanos consuetudinem 
in omni tempore valuisse , ut clarissimi pa- 
troni apud judices quorum dignitatem pro- 
pria dignitate aut aequabant, aut etiam su- 
perabant, de sua gratia, de sua auctoritate 
sine uUa verecundia loquerentur, modo id 
ad causam aliqua ex parte pertineret , et reo 
vel clienti videretur profuturum. Qua con- 

suetudine M. Tullius, quum eam jam diu 
stabilitam invenisset, ita ipse usus est, ut 
de se multa quidem disseruerit, plura tamen 
de sequalibus suis , plura praesertim et ma- 
jora de tot insignibus viris qui , praeteritis 
in temporibus, renipublicam aut nascentem 
confirmaverant , aut fractam refecerant , aut 
labentem sustinuerant. Qui non jure potuis- 
set ille vir, per quem tot illustrium civium 
gloria innotuerat, percrebuerat , de se ipso 
interdum praedicare, et posterorum praeoc- 
cupando judicia, sibi inter eos locum vindi- 
care quos ingrata oblivione oppressos , ut 
verae virtutis exempla, sibi ipsi primum, 
deinde civibus suis proposuerat! 

Malo equidem rectum et sincerum , et sine 
aliorum invidia gloriae amatorem qui de se 
aperto pectore, aperto ore magna et nimia 
profatur, quam eum tristi ambitione tumen- 
tem qui , dum pravam cupidinem impenetra- 
bili animo obtegit, omnia molitur ut quavis 
ratione eam quam sibi perversa cogitatione 
finxit , falsam gloriam tandem corripiat. 

Itaque M.TuUium, saltem quod ad gloriae 

studium attinet, multis et clarissimis inter 
Romanos antepono, ipsi Syllse, ipsi Caesari. 
Quem si quidam imperiti de seipso dictitan- 
tem in risum verterint, ego hujus gloriam 
nullius honesti viri lacrymis etdolore quae- 
sitam fuisse oblivisci non possum. Illud 
etiam fatebor : me juvat illum videre tantum 
et tam insignem virum , nihil quod mortale 
sit, respuentem, nullum humanum aflfec- 
tum abjicientem, nec se ad id fastigium ex- 
tollere tentantem , quo pervenisse qui se pu- 
taverunt , id egerunt modo , ut , quum jam 
nec homines essent , nec dii tamen esse pos- 
sent, novam quasi naturam superbia, saevi- 
tia, stultitia conflatam induerint^ De Nostro, 
si nusquam de alio, dici jure potuit : 

Homo sum atque htimani nihil a me allenum puto^. 

* Fuit enim quidam summo ingenio vir Zeno, cujus invento- 
rum aemuli Stoici nominantur. Hujus sententiae sunt et praecepta 
ejus modi : sapientem gratia nunquam moveri , nunquam cujus 
quam delicto ignoscere , neminem misericordem esse, nisi stul- 

tum et levem omnia peccata esse paria , omne delictum sce- 

lus essenefarium... sapient^m nihil opinari, nullius rei pcenitere, 
muila in re falli , sententiam mutare nunquam (Pro Muraena). 

^ Hoc proprium est animi bene conslituti , et laetari bonis re- 
bus, et dolere contrariis (Deamicitia , 47). 

Ita omnes humanae naturae sensus , affectus , 
gaudia, dolores, vivide sentit, vivide expri- 
mit ; ita simplex et apertus omnia cupit quse 
nos aliquando taciti , vehementer tamen cu- 
pimus. Ego quidem, verbi causa, libentius 
ignosco M. TuUio, supplicationem, quam 
triumphi praerogativam putabat, a Marco 
Catone sollicitis precibus petenti, quam ipsi 
Catoni paucis et ambiguis verbis malam in- 
vidiam male dissimulanti*. Cui tamen beni- 
gno et leni animo Cicero gratias agit , adeo 
brevia quaedam de suis laudibus dicta magni 
faciebat; adeo aliis sincerum animum inesse 
libenter putabat, quem sibi k natura datum , 
multis litteris , multa exercitatione , assiduo 
placabilis philosophiae studio adauxerat^ 

• Epist. ad famili. XV, 4, 5, 6. 

^ Nostri autem illi (fatebor me quoque in adolescentia difiisum 
ingenio meo, quaesisse adjumenta doctrinae), nostri, inquam, 
ilii, a Platone et Aristotele moderati homines et temperati aiunt 
apud sapientem valere aliquando gratiam , viri boni csse mise- 
reri , distincta genera esse delictorum , et dispares poenas , esse 
apud hominem constantem ignoscendi locum : ipsum sapientem 
ssepe aliquid opinari quod nesciat ; irasci nonnunquam , exorari 
eumdem et placari : quod dixerit, interdum, si ita rectius sit, 
mutare , de sententia decedere aliquando , omnes virtutes me- 
diocritate quadam esse moderatas. (Pro L. Muraena , 63 ; 

Hos, de quibus paulo ante dixi, veteris ro- 
manaB reipublicae viros M. TuUius semper 
respexisse, semper in oculis habuisse, sem- 
per sibi imitandos proposuisse videtur, quum 
verae gloriae exempla undique peteret. Et, 
quum in illis aliquid rude adhuc , et quaedam 
quasi asperae antiquitatis vestigia remane- 
rent, perfectam tandem gloriam se assecutu- 
rum existimavit , si eamdem humaniorem et 
leniorem exhibuisset virtutem , si parem gra- 
vitatem , parem constantiam , parem modes- 
tiam, litteris, philosophia, poetica etiam arte 
excoiuisset. Itaque quum, cujuslibet laudis 
avidus , poesim leviter, nec sine gloria , atti- 
gisset , quum de arte oratoria , ut nemo un- 
quam, disseruisset tam praeclara, quum in 
philosophia docenda, vulganda, adaugenda 
princeps Romanorum sine controversia fuis- 
set , partem tamen vitae majorem reipublicae 
administrandae, et causis orandis, ut sibi a 
principio proposuerat, ad ultimum fere diem, 
impendit. In quo labore versatus nulli eorum 
qui ante se vel tractaverant publica , vel in 
Foro et in judiciis dixerant, nec facundia, 
nec gloria, se inferiorem praestitit. 

Duo enim genera in omni civitate, sed 
prsesertim tunc temporis in civitate romana 
reperimus eorum qui versari in republica, 
atque in ea omnia munia explere, omnes 
magistratus exercere voluerunt , quorum 
alteri populares, alteri optimates ut sunt, 
ita nominati sunt. Qui omnibus suis dic- 
tis et factis multitudini placere volebant, po- 
pulares : qui autem ita se gerebant ut sua 
consilia, sua dicta optimo cuique probaren 
tur, optimates habebantur. Duae igitur Nos- 
tro quasi vise ad gloriam patebant, quarum 
una, in tanta improborum multitudine, non 
modo brevior et facilior, sed etiam tutior 
videbatur, altera, aspera, ardua, pericu- 
lorum et insidiarum plena. Fitenim, nescio 
quo modo , ut plerumque audaces et perditi 
homines, ipsi sponte sua in rempublicam 
incitentur, aut nutu impellantur, boni con- 
tra tardiores sint ad vindicandum , et , prin- 
cipifs turbarum neglectis , optimis viris mo- 
nentibus , obsecrantibus , aut non credant , 
aut non pareant, et ad extremum, ipsa ne- 
cessitate coacti, vana quaedam et inutilia 

conentur. Pleni sunt veterum libri, plena 
est historia rerum talium exemplis, quae, 
si unquam alius, Noster legendo cognoverat, 
memoria retinebat , quum ea in suis episto- 
lis , orationibus referat saepissime. Et tamen 
haec omnia quum multo ante habuisset pers- 
pecta , quum nutantem rempublicam , f ati- 
tigatos vel desperantes bonos , raros et timi- 
dos verae libertatis amatores, undique circum 
spectans videret , quum sibi ipsi simultates , 
odia, exilium, ipsam denique violentam ne- 
cem mente preaesagiret, sciens tamen et vo- 
lens facilem , certam et quasi obviam glo- 
riam despexit, ut eam amplecteretur, quam 
nec videnti, nec audienti posteritas aliquan- 
do largitur, aliquando vel merenti viro do- 
nare dedignatur, aut Qon recordatur. 

Non mihi venit in mentem acerrima quae- 
dam et parum aequa M. Tullii dicta repre- 
hendere ^ quae in nobiles , quae in graves vi- 
ros admodum adolescens jactaverit , dum 

Nimium gaudem populanbus aurls , 
quae esset vera gloria non satis adhuc ex- 

3 

ploraverat. Ciceronem enim eum repraesen- 
tamus non viam modo ingredientem , sed 
qualem multa conantem , multa scire et au- 
dire cupientem veterum exempla, egregio- 
rum virorum auctoritas , rerum humanarum 
usus, divina tandem philosophia formave- 
rant, et ad id fastigium extulerant , quo fu- 
turis oratoribus simul et optimis civibus quasi 
aeternum et perfectum sicut divinae eloquen- 
tiae , ita egregiae virtutis proponeretur exem- 
plar. 

Cui enim praeteritorum et recentium tem- 
porum historiam memoria repetenti id ma- 
nifestum fieri non posset M. Tullium praes- 
tantissimos in omni civitate , in omni gente 
viros modo ea christiana, modo ingenuis ar- 
tibus foret exculta, non tantum praeceptis 
suis efiinxisse , et dictis docuisse , sed etiam 
ad verae gloriae amorem praeclaro suo exem- 
plo quodamnio(io rapuisse? Quis nescit recen- 
tiores populos fere ea omnia quae ad con- 
stantiam, ad gravitatem, ad rerum etperso- 
narum dignitatem , a Romanis petiisse , qui 
naturam humanam , si non ipsi ultro finxe- 

runt et formaverunt, (quod non humanarum 
virium est) certe tamen adornaverunt mul- 
tis et magnis virtutibus. Inter vero Roma- 
nos praecipuum, et, mea quidem senten- 
tia, primum Noster locum obtinet, adeo ut 
nuUa sit gens tam fera, tam immansueta, 
quae non vocem, non praecepta ejus ali- 
quando audierit, adeo ut qui se bonorum 
civium duces , id est , optimates , ubique ter- 
rarum profiteantur, qui vitam ipsam et po- 
pularem gloriam prae flde, prae officio, prae 
libertate habeant pro nihilo, ii omnes M. 
Tullium patronum, magistrum, ducem, una- 
nima quasi voce proclament. 



III. 



QUID M. TULLIUS DE GLORIA SENSERIT. 



Mihi nunc, praemonente Tullio, brevem 
verae gloriae speciem adumbrare cupienti ea 
cogitatio occurrit, scilicet magnas forsan 
dissimilitudines inter Nostri dicta et facta 
saepius posse animadverti , nec eum in om- 
ni re, in omni tempore se exhibuisse talem 
qualem ipse jubet verae gloriae fautorem de- 
bere esse. Ego vero non quid egerit, sed quid 
senserit M. Tullius exponere a principio in 
mente habui, nec historiam scribere, sed 
potius quae ad mores et philosophiam perti- 
neret quaestionem , praestantissimi non modo 
oratoris, sed etiam philosophi auxilio, doc- 

trina, auctoritate fretus, attingere ausus 
sum. 

Cur praeterea Ciceroni , tam bene praeser- 
tim de suis civibus et de posteritate merito , 
id non liceret, quod multis nec egregiis viris 
licuit , quod nostrae imbecilli naturae semper 
optimo jure concedetur, scilicet ut dum lo- 
queretur divine, humane tamen agere videre- 
tur? Liceat nobis in tali viro , in tali causa , 
dicta repetere , et ad ipsius defensionem ad 
hibere quae de summo et omni numero abso- 
luto oratore tanta prudentia, tanta auctori- 
tate pronuntiaverit , ut ea fere in omnium 
eruditorum mentibus infigantur, et ab iis 
dem quotidie repetantur. Nos igitur sic sta- 
tuimus nihil esse in ullo genere tam pu'!- 
chrum , quo non pulchrius id sit , unde il- 
lud, ut ex ore aliquo, quasi imago expri- 
matur, quod neque oculis, neque auribus, 
nec ullo sensu percipi possit, cogitatione 
tantum et mente complectimur. Quidquid 
est igitur de quo ratione et via disputa- 
tur, id est ad ultimam sui generis formam 
speciemque redigendum. Itaque INI. Tullii, 

quoties de gloria diceret , insidebat in mente 
species ea perfecta gloriae , quam cernebat 
animo, reipsa non videbat, quam nullus 
homo unquam in mero homine vidit, quum 
substantia ejus et plenitudo tota in Deo ma- 
neat*, nos autem quasdam divinae aurae par- 
ticulas raptim et furtim nobismetipsis vin- 
dicemus. 

Marci Tullii jam exinde modo ipsa verba 
expromentes, modo sensum exprimentes, 
quse sit glorise natura, qua ad eam via nos 
ingredi oporteat, quos tandem fructus ferat, 
brevi et simplici quasi tabula exponere ten- 
tabimus. 

» Humanus animus, decerptus ex mente 
divina, cum alio nullo, nisi cum ipso Deo , 
si hoc fas est dictu, comparari potest. Hic 
igitur quum talem originem habeat , magna 



* Dieu a fait toutes choses pour lui, il ne peut jamais rien dc- 

voir qu'^ lui seul , et il se doit tout Le rapport essentiel de 

la cr^ture au cr^ateur est la fin essentielle de la cr^ation ; ce 

rapportest ce que nous appelons sa gloire II faut qiie je 

rapporte uniquement a lui seul tout ce que je suis , car je dois 
lui rendre tout ce qu'il m'a donn^ (Fenelon , lettre 3e sur la 
M^^taphysique). 

qu89dam et excelsa continuo secum volvit, 
et meditatur, 

Nec placida contenta quiete est, 

" Et quum se in sua certa et propria sede non 
sentiat, aliquid semper optat et molitur, ut 
latius evagari, et corporis quasi carcerem 
effringere, tum demum ampliorem suam et 
altiorem naturam efficere possit. 

« Itaque, quum sint homines hac lege ge- 
nerati ut in angusto spatio, ut in brevi tem- 
pore, breviorem vitam agant, omni ope et 
opera assidue conantur ut sibi si non vitam, 
cujus certi sunt termini, at certe vitae suae 
memoriam immortalem faciant. 

" Quae quidem cupido si in multis aut ti- 
midis , aut mollibus , aut levibus ingeniis 
languescit, saepe etiam exstinguitur, eadem 
contra in iis perpetuo crescit et adaugetur 
qui quid sit Deus , quae sit natura et vis ani- 
marum, quo ipsae ultro tendere debeant, cog- 
noverunt optime , et secum diu meditati 
sunt. 

" Naturae igitur nostraB cognitio et con- 
teinplatio glorias amorem quodammodo par- 
turit, quae tamen scientia ipsa per se manca, 
ut ita dicam, et inchoata tantum esset, si 
nulla actio rerum consequeretur. Ratio enim 
facit hominem hominum appetentem, cum- 
que his natura et usu congruentem , ut pro- 
fectus a caritate domesticorum ac suorum 
serpat longius , et se implicet primo civium , 
deinde omnium mortalium societate, nec se 
sibi soli natum sentiat, sed patriae, sed suis, 
ut perexigua vitae suae pars ipsi relinquatur. 

" Ita fit ut gloriae amor ab intima nostra 
natura profectus ad societatem generis hu- 
mani pertineat , et vera virtute quasi neces- 
sario fundamento nitatur. 

w Inter honores quidem et gloriam summa 
est diligenter a principio notanda differentia. 

» Non sunt enim imperia, magistratus, ut 
plerique putant, verae gloriae et diuturnaB 
pignus, et, ut itadicam, certa praerogativa. 
Quis nostrum se dicere auderet tot et tam 
illustribus viris parem M. Curio, Fabricio, 
Mareello, Scipionibus? Tamen eosdem hono- 

rum gradus quos illi, multi assecuti sunt. 
Est in virtute plurimis ascensus, ut is maxi- 
me gloria exoellat, qui virtute plurimum 
praestet. Honorum populi finis est consula- 
tus : quem magistratum jam octinginti fere 
consecuti sunt : horum, si diligenter quae- 
res, vix decimam partem, reperies gloria 
dignos. 

w Honorum enim gradus summis homini- 
bus et infimis sunt pares , gloriae dispares. 
Tanta est etiam inter honores et gloriam dif- 
ferentia , ut multi , dum honores perdite 
amarent , et quavis ratione tentarent occu- 
pare, hujus quam speraverant gloriae ne mi- 
nimam quidem partem obtinere potuerint. 

w Caveant igitur'illi qui honores aggre- 
diuntur ne, dum in atrio templi moran- 
tur diutius , templum ipsum , ut ita dicam , 
intrare aut non possint, aut etiam non re- 
cordentur. Eorum praecipue doctrinam erro- 
ribus et periculis plenam iidem non reci- 
piant qui nihil magis expetendum, nihil 
prsestantius honoribus, imperiis, populari 
fama et judicaverunt, et exposuerunt. Qui 

profecto in summa inanitate versantur, con- 
sectanturque nullam eminentem effigiem 
virtutis , sed adumbratam imaginem glorise. 

y^ Est enim gloria solida quaedam res et ex- 
pressa, non adumbrata. Ea est consentiens 
laus bonorum , incorrupta vox bene judican- 
tium de excellente virtute. Ea virtuti reso- 
nat , tanquam imago glorise , quae quia recte 
factorum comes est, non est a bonis viris 
repudianda. Illa autem quae se ejus imita- 
tricem esse vult, temeraria, inconsiderata, et 
plerumque peccatorum vitiorumque lauda- 
trix, fama popularis, simulatione honestatis, 
formam ejus pulchritudinemque corrumpit. 
Qua caecitate homines quum quaedam prae- 
clara etiam cuperent, ea^ue nescirent, nec 
ubi , nec qualia essent , funditus alii everte- 
runt suas civitates, alii ipsi occiderunt, at- 
que hi quidem optima petentes non tam vo- 
luntatequamcursus errore falluntur. Adeo in 
omni re cupienda, amplectenda, antequam 
ordiaris , adhibenda est praeparatio diligens , 
et rerum ipsarum certa scientia. 

'' Qui antem bonam famambonorum optant 

quae sola vera gloria nominari potest, aliis 
otium et voluptates quaerere debent, non 
sibi. Sudandumest his pro communibus com- 
modis, adeundae inimicitiae, subeundae saepe 
pro republica tempestates : cum multis au- 
dacibus , improbis ,' nonnumquam etiam po- 
tentibus dimicandum. Itaque non eos in 
laude positos videmus qui incitarunt ali- 
quando populi animos ad seditionem, aut 
qui largitione caecarunt mentes imperitorum, 
aut qui fortes et claros viros, et bene de re- 
publica meritosin invidiam aliquam vocave- 
runt. Leves hos semper -nostri homines , et 
malos, et perniciosos cives putaverunt. At 
vero qui eorum impetus et conatus represse- 
runt, qui auctoritate, qui fide, qui magnitu- 
dine ahimi, consiliis audacium restiterunt, 
ii principes , ii duces , ii civitatis auctores et 
defensores habiti sunt, ii veram et immor- 
talem gloriam sibi comparaverunt. 

y^ Ea igitur laudum et famse cupido, ea 
animi elatio quae in laboribus, in periculis 
expromitur, si justitia vacat, pugnatque non 
pro salute communi, sed pro suis commodis, 

in vitio est. Quocirca nemo qui fortitudinis 
gloriam consecutus est, insidiis et malitia 
laudem est adeptus. Nihil enim honestum, 
nihil egregium esse potest, quod justitia 
vacet, quum ea praesertim omnium virtutum 
quasi domina et regina esse videatur. 

5? Itaque qui adipisci veram gloriam volet, 
justitiae fungatur officiis , nihil nisi bonum 
publicum spectet , omnes suas opes , facul- 
tates , maximos et assiduos labores in homi- 
num utilitatem conferat. 

w Tum demum summam et perfectam glo- 
riam consequetur, quae constat ex tribus his : 
'si diligit multitudo, si fidem habet; si ad- 
miratione quadam honore dignos putat. 

" Vehementer autem amor multitudinis 
commovetur ipsa fama et opinione liberalita- 
tis, beneficentiae , fidei, omniumque earum 
virtutum quse pertinent ad mansuetudin^m 
morum ac facilitatem. 

w Fides autem ut habeatur, duabus rebus 
effici potest, si existimabimur adepti con- 
junctam cum justitia prudentiam. 

^ Admiratione vero afficiuntur ii qui an- 

teire virtute putantur, et quum omni carere 
de decore, tum iis vitiis quibus alii non facile 
possunt obsistere. Eos enim viros suspiciunt, 
maximisque efferunt laudibus in quibus exis- 
timant se excellentes quasdam et singulares 
virtutes perspicere, despiciunt autem eos et 
contemnunt , in quibus nihil virtutis , nihil 
animi , nihil nervorum putant. 

w Altera tamen ad gloriam quasi compen- 
cliaria Via, si quis id agat ut, qualis haberi 
velit, talis sit. Quod si qui simulatione et 
inani ostentatione , et ficto non modo sermone 
sed etiam vultu , stabilem se gloriam consequi 
posse rentur, vehementer erfant. Vera gloria 
radices agit, atque etiam propagatur; ficta 
omnia celeriter, tanquam flosculi , decidunt, 
nec simulatum potest quidquam esse diutur- 
num. 

» Minuenda etiam opinio eorum qui arbi- 
trantur res bellicas majores et clariores esse 
quam urbanas. Multi enim bella saepe quae 
sierunt propter gloriae cupiditatem , atque id 
in magnis animis ingeniisque plerumque con- 
tingit , eoque magis , si sunt ad rem milita- 

rem apti, et cupidi bellorum gerendorum. Ve- 
re autem si volumus judicare , multae res ex- 
stiterunt urbanae majores clarioresque quam 
bellicsd. Parvi sunt arma foris , nisi est con- 
silium domi. Ecquid , verbi causa, Cu Pom- 
peio profuisset ingentes hostium exercitus 
debellasse , et ter triumphum obtinuisse , si 
non Marci Tullii beneficio, Irfcum ubi trium- 
pharet , victor rediens invenisset ! Illud igi- 
tur optimum simul et verissimum : 

Ced^ant a/rma togx^ concedat lanrea laudi. 

" Magna est enim , ut dealiis togatorum 
in rempublicam beneficiis taceamus, magna 
estadmiratio copiose sapienterque dicentis; 
quem qui audiunt intelligere etiam et sapere 
plusquam ceteros arbitrantur. Si vero ora- 
tioni inest mixta modestia gravitas , nil ad- 
mirabilius fieri potest , nil gloria dignius. 

^ Sed non modo illi laudibus et fama digni 
qui multa et magna, sive togati, sive ar- 
mati, ut suis civibus inservirent, fecerunt, 
et vitam in luce, et sub oculis hominum. 



-- 48 — 

sine uUa quiete', sine uUa intermissione , 
semper agitati egerunt. Multi enim, quorum 
studia vitaque omnis in rerum cogitatione 
versata est, tamen ab augendis hominum 
utilitatibus et commodis non recesserunt , et 
ita amplissimam gloriam, sine uUa con- 
troversia, sunt adepti. Nam erudierunt mul- 
tos quo meliores viri utilioresque in civi- 
tate sua essent, et id non modo sermoni- 
bus, orationibus, sed etiam aliquando car- 
minibus suis effecerunt. Neque solum vivi 
atque praesentes studiosos discendi erudiunt 
atque docent , sed hoc idem etiam post mor- 
tem monumentis litterarum assequuntur. 
Nullus enim locus praetermissus est ab iis 
qui ad disciplinam reipublicae pertineret, ut 
otium suum ad nostrum negotium, suam 
solitudinem ad nostram celebritatem contu- 
lisse videantur. Ita fit ut non modo qui ma- 
gna et ingentia fecerunt, sed etiam ii qui 
alios ut magna et egregia facere possent, 
praeceptis suis erudierunt et institutis, pa- 
rem, si recte volumus opinari, gloriam et 
meruerint, et sint assecuti, si quidem gloria 

est illustris ac pervagata multorum et ma- 
gnorum, vel in suos cives, vel in patriam, 
vel in omne genus humanum fama meri- 
torum. » 

Inter quos Noster praecipuum optimo jure 
locum obtinet, ut qui non modo agendo, 
dicendo, diversissima sibi ipse vindicaverit 
gloriae genera, sed etiam omnibus egregia et 
generosa mente prseditis viris, qua via, qua 
ratione ad veram et perfectam gloriam debe- 
rent tendere, divina sapientia et eloquentia 
monstraverit. 



IV. 



CICERO GLORIiE AMOREM AB OFFICIO ET SPE 
IMMORTALITATIS NUMQUAM SEPARAVIT. 

u mi Furni ! quam tu causam tuam non 
nosti , qui alienas tam facile discas ! . . . Sci- 
licet id agitur , utrum hac petitione , an pro- 
xima praetor fias, non ita ut de republica 
mereare, omni ut honore dignissimus judi- 
cere?... Ulla tibi est prsetura vel officio quod 
pauci, vel gloria quam omnes sequuntur, 
dulcior*? w Haec sunt Nostri verba quibus 
modeste et amice in C. Furnio praeproperam 
prseturae festinationem reprehendit, quibus 

« Epist. ad famili., X, 26. 

suam de gloria, de officio, de honoribus, 
sententiam ut breviter, ita dilucide exponit, 
Qui enim , posthabito officio , honores et glo- 
riam avide optat , et coeco prosequitur amore, 
ille honores forsan et ad tempus, gloriam 
quidem nec veram nec sempiternam poterit 
obtinere. Marcus Tullius contra inter eos, (et 
hi quidem , ut ipse fatetur, pauci fuerunt) , 
numerandus est qui gloriam etsi optarent 
vehementer, officio tamen semper antepo- 
suerunt, aut potius rati sunt gloriam, quae 
tanto nomine foret digna, quae nunquam in- 
teritura esset , nisi virtute colenda , nisi offi- 
cio exsequendo, unquam posse comparari. 

Illud enim ante omnia in M. TuUio ani- 
madvertendum et maximis efferendum lau- 
dibus, quod nunquam glorise amorem separa- 
verit a justi et recti amore, solamque virtu- 
tem , sine uUa hominum mercede , propter se 
ipsam expetendam, semper declaraverit. Hu- 
jus enim, ut multa omittamus, ea sunt egre- 
gia verba : « Sufficit ad gloriam bene facti 
conscientia^ » Et quum ad Atticum scriberet 

* Fragment. Hortens. 

ex familiaribus maxime familiarem : « mea 
mihi conscientia pluris est quam omnium 
sermo ^ ; ^^ et quum Milonem reum defende- 
ret : « haec certe vera sunt, fortes et sa- 
pientes viros, non tam praemia sequi solere 
recte factorum quam ipsa recte facta^. >> Et 
quum moralem philosophiam Romanos edo- 
ceret : ^ mihi quidem laudabiliora videntur 
omnia quae sine venditatione , et sine populo 
teste fiunt. Non quo fugiendus sit, (omnia 
enim bene facta in luce collocari volunt), sed 
tamen nullum theatrum virtuti majus cons- 
cientia est^. ?? 

Itaque Noster imperia consulatusque in 
necessariis non in expetendis rebus ponebat, 
munerisque fungendi gratia subeundos , non 
praemiorum aut gloriae causa putabat appe- 
tendos; sibi vigilandum, laborandum, omni 
scientia ac diligentia enitendum putabat, ut 
tandem, quod sibi praestantissimum maxi- 
meque optabile videbatur, otium et dignitatis 

« Epist. ad Attic, XII, 28. 
2 TuscuL Quaesl. II, 64. 
' Jbidem, 

portum posset occupare. Num ille vere fuit 
Syllae , Pompeii , Crassi , Caesaris tandem et 
Octavii aBquaevus, ille, inq[uam, vir qui, 
quum alii fere omnes suorum vel bene vel 
male factorum amplissima et iniquissima 
peterent praemia, sibi ipsi, pro tot susceptis 
laboribus, defensionibus, periculis, nihil un- 
quam aliud optaverit, nisi cum dignitate 
otium ! 

Attentius etiam consideranti , et Marci 
TuUii modo facta , modo dicta perscrutanti , 
hoc pro comperto habebitur Nostrum, intima 
mente, vitae immortalis spem certissimam 
maximo gloriae amori, firmo quasi vinculo 
semper conjunxisse, ita ut in illo altera al- 
terum aluisse, confirmasse semper videatur. 
Omnes enim memoria tenemus ea quae de 
immortali animarum vita , tanta prudentia , 
tanta auctoritate, multis in locis, pronun- 
tiaverit, quum mentem vitae prnesentis an- 



* praeclarum diem , quum ad illud divinum animorum con- 
cilium coBtumque proficiscar, quumque ex hac turba et collu- 
vione discedam {De Senect., 85). 

goribus, calamitatibus prostratam ea sola, 
sed egregia spe aliquando relevaret^ Quem 
licet ipsum audiamus : 

« Nemo unquam sine magna spe immor- 
talitatis se pro patria offerret ad mortem. 
Nescio quo modo inhaeret in mentibus quasi 
saeculorum quoddam augurium futurorum, 
idque in maximis ingeniis et existit maxime 
et apparet facillime. Quo quidem dempto, 
quis esset tam amens qui semper in labori- 
bus et periculis viveret * ? « 



• TuscuL, Quest., 1. 1, 33. 

Gf. pro Rabirio, c. 10 : 

« Tantis ne in laboribus C. Marius periculis que vixisset, si 
nihil longius quam vitae termini poslulabant , spe atque animo 
de se et de gloria sua cogitasset ? At, credo, quum innumerabi- 
les hostium copias in Italia fudisset , atque obsidione rempubli- 
cam liberasset , omnia secum una moritura arbitrabatur. Non- 
est ita , Quirites , neque quisquam nostrum in reipublicaj peri- 
culis cum laude ac virtute versatur, quin spe posteritatis fructu 
que ducatur. Quapropter equidem G. Marii et ceterorum viro- 
rum sapientissimorum ac fortissimorum civium mentes, quae 
mihi videntur ex hominum vita ad deorum religionem ct sanc- 
timoniam demigrasse testor me pro illorum fama , gloria , me- 
moria, non secus ac pro patriis fanis atque delubris propugnan- 
dum putare : ac si pro illorum laude mihi arma capienda es- 
sent , non minus strenue caperem quam illi pro communi salute 
ceperunt. 

Quis Marcum Tullium M. Catonis sub 
persona loquentem facile non agnosceret^ 
quum aetate jam provectus quid veri , quid 
falsi res humanae haberent et ipse melius 
perspexerat,et alios certiores praestare cupie- 
bat : 

w An censes (ut de me ipso aliquid , more 
senum, glorier), me tantos labores diurnos 
nocturnosque domi militiaeque suscepturum 
fuisse , si iisdem finibus gloriam meam qui- 
bus vitam essem terminaturus ? Nonne me- 
lius multo fuit, et otiosam aetatem et quie- 
tam sine ullo labore et contentione traduce- 
re? Sed, nescio quo modo, animus erigens 
se posteritatem semper ita prospiciebat , qua- 
si, quum excessiset e vita, tum denique vic- 
turus esset? Quod quidem ni ita se haberet, 
ut animi immortales essent, haud optimi 
cujusque animus ad immortalitatem gloriae 
niteretur. ^ " 

Ego quidem ea legens, et multa hujusce 
modi in memoriam revocans, non possum 

* DeSenert.. 82. 

virum illum non admirari qui , in tanta mo- 
rum corruptione, quum novae et falsaB doc- 
trinae certatim undique erumperent, quum 
ipse communis sensus in altissimis deprava- 
retur ingeniis , ea quae vera et honesta sen- 
tiret, tam firma, tam viva voce declaraverit. 

Itaque de M. Tullii gloria solam et certis- 
simam humani generis spem defendentis , id 
est animarum vitam immortalem, nulla apud 
homines , dummodo sinceri et integri animi 
sint, controversia unquam fieri poterit; de 
illo contra etiam nunc ambigitur utrum plus 
boni an mali fecerit hominibus , utrum plus 
verae an falsae obtinuerit glorise qui in am- 
plissimo et sanctissimo orbis terrarum con- 
cilio detestanda ista pronuntiare non dubi- 
taverit : post mortem nihilj mors ipsa nikil. 

Caius igitur Caesar inter eos sine ulla du- 
bitatione annumerandus quos Deus , ut ordi- 
nem saeculi praesentis ornaret, certo rerum 
et temporum ordine in lucem protulit. Hi 
sane receperunt mercedem suam vani vanam, 
qui quum gloriam sine justitia, sine virtute 
quaesiissent, gloriam votis suis parem inve- 

nerunt; nam qui nihil optaverant nisi mor- 
tale, nihil nisi mortale et incertum obtinue- 
runt. 

De Marco TuUio longe aliter ego quidem 
judicaverim. Licet enim, ut saepe confessi 
sumus , laudes et famam , plusquam necesse 
et legitimum erat, amaverit, eam tamen glo- 
rise formam sibi semper proposuit quae non 
signis, non monumentis, non lacrymis et 
sanguine , non ingenti dominatione , sed gra- 
ta hominum constat memoria , quse multis in 
patriam beneficiis , multa industria , magno 
et utili labore comparatur, eam tandem quam 
certissimam et nulla interituram vetustate 
obtinent non qui alios, sed qui se devicerint, 
qui omnia post rectum posuerint et officium, 
Talia optanti, in talia elaboranti, mors vel 
immatura , vel crudelissima sequissimo ani- 
mo oppetitur, quum suis se laudibus vita 
occidens consolari potest. Nemo parum diu 
vixit qui virtutis perfectae perfuncto functus 
est munere. Eum etiam invitum non quaedam 
umbra gloriae , sed ipsa vera consequetur 
gloria. 

Quod si quis de M. Tullii firma et stabili, 
in eo quod ad justam et veram gloriam atti- 
net, sententia etiam nunc dubitaverit, unum 
adhuc exemplum in medium afferre liceat, 
quo patebit illum non modo fere senem , sed 
etiam setate vigentem, eadem sensisse quae 
nuper ex ore ipsius audivimus. Scribit ad 
Catonem quem virtute, integritate, praes- 
tantissimum inter illius temporis Romanos 
nemo est qui non judicet : 

« Agam jam tecum familiariter, ut est et 
studiis nostris mutuis, et summa amicitia 
dignum, et necessitudine etiam paterna. Si 
quisquam fuit unquam remotus et natura, 
et magis etiam , ut quidem mihi sentire vi- 
deor, ratione, ab inani laude, ego profecto 
is sum. Testis est consulatus meus , in quo , 
sicut in reliqua vita, fateor ea me studiose 
secutum, ex quibus vera gloria nasci posset, 
ipsam per se nunquam putavi expetendam. 
Itaque et provinciam ornatam , et spem non 
dubiam triumphi neglexi^ w 

< Epist. ad famil., 1. XV, 4. 

Majora tamen his et clariora , et ab omni- 
bus qui honores et gloriam exoptant assidue 
legenda, meditanda M. Tullius edidit, quum 
multa rerum et hominum experientia erudi- 
tus , suas spes certissimas non jam in homi- 
nibus, sed in ipso Deo, si ita loqui possumus, 
sitas et fixas haberet, 

Nos enim inter eos qui gloriam ut amplis- 
simum suis laboribus praemium judicave- 
runt , et tentaverunt consequi , magna sane 
discrimina non possumus non statuere. Qui 
enim ab imperita multitudine differt ille 
inani superbia inflatus, qui naturalem, ut 
ita dicam, impetum vel etiam appetitum se- 
quitur, et nova semper molitur, ut cupidi- 
nem quotidie renascentem, quotidie inexple- 
tam, non dominus, sed servus, impleat? 
Scilicet iste innumeras et fortissimas gentes 
subegit, genus humanum totum sibi obno- 
xium praBstitit ; in summa gloria vixit , in 
summa gloria obiit. Et tamen quum eum vi- 
ventem et coronatum circumfusa multitudo 
vere beatum, vere conclamaret immortalem, 
ipse nec se satis laudatum , nec se vere bea- 

tum sentiebat, nec etiam quid sibi deesset, 
cur in tanta laudum et honorum abundantia 
nescio quid vacui et inexpleti alta remaneret 
in mente, satis intelligere poterat. Paucis 
igitur et omnino paucis ante Christum natis 
hominibus id contigit ut usque ad extremum 
finem gloriae, id est ad contemptum gloriae 
procederent^ ut supra mortalia elati, non 
clara adhuc sed aliqua tamen luce , res hu- 
manas quid in se habeant caduci et incerti , 
viderent, veram gloriam in vera virtute , id 
est in Deo sitam augurarentur^. 

Inter* quos Noster non humana scientia 

* Cf. TuscuL., Qucest,, 1. 1 , 34 : 

Quid nostri philosophi? nonne in his ipsis libris quos scribunt 
de contemnenda gloria , nomina sua inscribunt ? 

TuscuL., QucBst.^ 1. II, 44 : 

Quotusquisque philosophorum invenitur , qui sit ita moratus , 
ita animo ac vita constitutus , ut ratio postulat ? qui discipli<^ 
nam suam, non ostentationem scientiae, sed legem vit« putet? 
qui obtemperet ipse sibi , et decretis suis pareat ? Videre licet 
alios tanta levitate et jactatione , ut iis fuerit non didicisse me- 
lius : alios pecunise cupidos , gloriae nonnullos. 

* Contemnamus igitur ineptias , totamque vim bene vivendi 
in animi robore ac magnitudine , et in omnium rerum humana- 
rum contemptione ac despicentia , et in omni virtute ponamus. 
(TuscuL., Otwp*^, 1. 1, 35.) 

fretus (libenter ego quidem crediderim), tale 
et tam eximium suae bene actae vitae prae- 
mium habuit, quum egregia ea verba con- 
scriberet de quibus nulla aetas conticescet, 
quaB, multas et maximas victorias superant, 
quum seipsum et suam mortalem infirmam 
que naturam debuerit vincere qui haec divino 
fonte hausta fere divino ore protulerit : 

« Haec coelestia semper spectato : illa hu- 
mana contemnito. Tu enim quam celebrita- 
tem sermonis hominum , aut quam expeten- 
dam gloriam consequi potes? Vides habitari 
in terra raris et angustis locis : et in ipsis 
quasi maculis, ubi habitatur, vastas solitu- 
dines interjectas : eosque qui incolunt ter- 
ram, non modo interruptos ita esse, ut nihil 
inter ipsos ab aliis ad alios manare possit, sed 
partim obliquos , partim transversos, partim 
etiam adversos stare vobis : a quibus exspec- 
tare gloriam certe nullam potes ^ ^ 

Et paulo infra : 

« Quanti tandem est ista hominum gloria, 

^ Ex somnio Scipionis excerpta. 

quae pertinere vix ad unius anni exiguam 
partem potest? — Igitur alte si spectare vo- 
les, atque hanc sedem et aeternam domum 
contueri, neque te sermonibus vulgi dederis, 
nec in praemiis humanis spem posueris re- 
rum tuarum; suis te oportet illecebris ipsa 
virtus trahat ad verum decus : quid de te 
alii loquentur, ipsi videant : sed loquentur 
tamen. Sermo autem omnis ille et angustiis 
cingitur iis regionum , quas vides , nec un- 
quam de ullo perennis fuit , et obruitur ho- 
minum interitu , et oblivione posteritatis ex- 
stinguitur. « 

His quidem verbis vera et novissima M. 
Tullii de gloria sententia ita aperte , ita vi- 
vide exprimitur, ut nullo alio interprete 
egeant. Quem vero, si res ita feret, et gra- 
viorem ,- et ampliorem interpretem invenire 
possemus quam illum praestantissimum chris- 
tianae fidei, simul et verae philosophiae de- 
fensorem , in quo haec laeta mente nuper le- 
gimus : 

« Ciceronis operibus ut studeatis hortor, 
cujus doctrina quiddam continet tristissi- 

mum, eademque gratissimum aliquid, Has 
admirabiles perlegite Tusculanas quaestio- 
nes,.... aut, inter ea quae de Republica 
supersunt, illud Scipionis somnium, opus 
pulcherrimum , in quo res tractantur tam 
magnificaB, tamque supra terram elatae, ut 
videatur illis quasi vis christiana infundi^ » 



* « Etudiez Cic^ron ; sa phiiosophie est pleine k la fois de 
tristesse et de charmes ; lisez ses admirables Tusculanes ,... ou , 
dans les fragments de sa R^publique, le beau songe de Scipion, 
pages si ^lev^es et si ddtachdes de la terre , qu'on dirait qu'un 
souiile d^j^ chr^tien les p^n^tre. » 

(Mgr DuPANLOUP : Les etudes d'ttn homme du monde : la Phi- 
losophie.) 



QUID RECENTIORES DE G(.ORIA SENTIRE POSSINT. 



Factum est, nescio quo modo , ut, de glo- 
ria quum loquerer, mens paulatim se erexe- 
rit, et ipse sermo amplum et elatum quid- 
dam, justum supra modum habuerit. Diffi- 
cileenim, in tali re, et quum praesertim talem 
ducem sequaris , ab eo verba non mutuari , 
quamvis illius vim, copiam, eloquentiam , 
haud facile assequaris. Nos igitur culpae, 
cujus aliqua pars ad Ciceronem redundat, 
veniam simplici corde petimus, cum bona spe 
exspectamus. 

Restat nunc forsan ut M. Tullii vitam cum 
institutis, facta cum dictis ita inte se osten- 

damus convenisse , ut eum tandem ea gloria 
dignum fuisse omnes homines fateantur 
quam optime cognoverat, quamque optima 
via fuerat secutus. Id vero nihil aliud esset 
quam historiam scribere multis jamdiu no- 
tam, et quam vir sapiens aeque ac eruditus 
ampliorem nuper effecit et illustriorem*. Cu- 
jus non mihi venit in mentem opiniones et 
judicia confutare, quum ea doctissimi ap- 
probaverint viri, quum praesertim M. Tullii 
famae non modo non noceant , sed eam ssepis- 
sime adjuvent. 

Primas igitur Romae , id temporis , partes 
C. Caesari, secundas Cn. Pompeio libenter 
concedamus; hujus prsestantissimum inge- 
nium , alterius mores et diuturnam felicita- 
tem meritis prosequamur laudibus. M. Cato- 
nis etiam virtutem M. Tullii virtute firmio- 
rem et altiorem fuisse fateamur, dummodo 
vir probus et justus Noster, quum id diflScil- 
limum esset , semper fuerit , dummodo eam , 
ut ipse loquitur, modicae et humanae virtutis 

* Gaston Boissier. Cic^ron et ses contemporains. Revue Jes 
Deux-Mondes, ann^es 1863 , 01 , 65. 



— 67 — 

formam expresserit vita sua , quam multi , 
dum majorem et clariorem expeterent, om- 
nino amiserunt. Ciceroni satis sit gloriam 
meruisse, mediocrem forsan, sed propriam 
et mansuram, sed de qua nullius unquam 
aetatis homines vel disputare, queant vel du- 
bitare. In illo enim artes et virtutes mira- 
mur quas ipsi, longo quamvis intervallo, 
persequi volumus et possumus, quas dum 
suspicimus, ut ait Seneca, agnoscimus ta- 
men , quse denique nostram vel vitae vel in- 
genii mediocritatem non conterrent. Quam- 
vis enim multi, procul dubio, inter ipsius 
aequales, M. Tullium factis, fortuna, inge- 
nio etiam superaverint , nullus tamen illius 
in patriam , illius in genus humanum supe- 
ravit amorem , nemo , tanta constantia , us- 
que ad mortem , in labore , in officio , in vir- 
tute perseveravit. Quae gloria , mea quidem 
sententia, si non maxima est, attamen boni 
viri votis dignissima semper videbitur. 

De vita M. TuUii satis superque dictum. 
Opus enim a principio sumus aggressi , cu- 
jus historia sibi minimam vindicaret partem, 

philosophia maximam, nec quid egerit M. 
Tullius ut veram obtineret gloriam, sed quid 
de gloria senserit, conati sumus exponere. 
Cujus opiniones judicare, et alias laudare, 
alias refellere jure nobis concederetur, si in- 
tegrum ipsius librum legere et meditari po- 
tuissemus. Quasdam vero passim selectas, 
et nostro, non Ciceronis, ordine dispositas 
sententias expendere, aliquando etiam coar- 
guere, id prudentiae parum, justitiae certe 
nihil haberet. 

Non igitur quaeremus cur, in uberrima 
quaestione, M. Tullius multa omiserit omni- 
no, plura vix attigerit. Scilicet ille, verbi 
causa, duobus in libris quos integros de- 
sideramus , copiose de ea gloria dixerat quam 
sibi carminibus vates , praeceptis et in- 
stitutis philosophi in seternum comparant, 
quam denique summi artifices , Phidias, Po- 
lycletes, ut de aliis taceam, quamvis in 
viliori elaborarent materia , magnam tamen 
consecuti sunt et perpetuam. Potuit quoque 
M. Tullius (cur de eo aliter sperare debeam , 
praesertim in re dubia , ego quidem non vi- 

deo), potuit, inquam, dum posteros, quae 
sit vera gloria edoceret, eam animi oculis 
cernere , eam verbis exprimere gloriae for- 
mara, quse non modo Romanis, non modo 
summis vel ducibus vel oratoribus , sed quae 
in omni tempore, in omni gente , qualibet in 
re vel arte praestantibus viris pariter accom- 
modaretur. 

Delicta igitur quae nunquam forte fuprunt, 
vel leves culpas, et alia hujusce modi saevis 
judicibus relinquentes , fateri malumus M. 
Tullium quaecumque tanta hominum admi- 
ratione dixerit , ea optimi ingenii, beneficio 
dixisse, quae vero vel omiserit, vel nescie- 
rit , eadem aetatis qua vivebat culpa , igno- 
ravisse. 

Facile quidem nobis est, tam splendido 
tot saeculorum, christianaeque disciplinae ju- 
bare mentibus nostris praelucente, ea apud 
veteres reprehendere , ea desiderare in illis , 
quae in hac humani generis quasi juventute, 
et in subobscura omnium artium et discipli- 
narum luce nullo modo cognoscere poterant. 
Itaque non decet, non licet a M. Tullio de 

gloria ante Christum dicente, amplissiniain 
et omni nomero absolntam de gloria expe- 
tere doctrinam , quae contra in hnjasce tem- 
poris hominibus, quae inchristiano philoso- 
pho debet inveniri. 

Ego quidem non possum quotidie non ad- 

mirari quantum haec Dei et divinae natur» 

clara, perfecta, et, ut ita dicam, divina apud 

christianos scientia, omnes alias fere scien- 

tias suo perfuderit lumine, omnibus firma 

principia, omnibus certum ordinem, certam 

disserendi rationem ostenderit. Ea praeser- 

tim de gloria qujestio nequaquam apud nos 

ita tractari posset, ut a veteribus, nec semel, 

si M, TuUio credimus, tractataest. Illi enim 

. ad hominem primo , ad hominem attende- 

hant uniee, et quam firmis, quam necessariis 

vinculis res human^ rebus divinis oonnecte- 

rontur minime vel parum animadvertebant. 

Unde ftt ut ipsa apud eos rerum humana- 

rum scientia, quamvis multis in locis et 

magna ex parte fuerit peracta , firmo tamen 

(unduinento sivpe careat, quum usque ad 

prinoipia ot ultimos veri fontes ascendere 

saepius aut non ausi sint, aut non valuerint. 
Ego enim, in omni quaestione, non intelligo 
quid nos docere possis veri et absoluti, si 
nihil dicas de Deo, quum in nostra natura 
quidquid boni, quidquid magni habemus, 
illud a divina natura exprompsimus, et dono 
accepimus. 

Non mihi tamen venit in mentem opus ag- 
gredi, cui vires mesB, etiamsi multo forent 
majores, certe impares essent, et latine di- 
cere qtise vel patrio sermone , sicuti ea sen- 
tio, exprimere non possem. Mihi tantum 
modo in animo fuit ostendere quam late pa- 
teat haec de gloria quaestio , quantum ad res 
pertineat diversissimas, si tandem in ea Deo 
locum quem occupare debet restituamus , ita 
ut ab illo vera hominum gloria unice pen- 
dere, et in eo legem, exemplar, prsemium 
etiam invenire videatur. Nos igitur jam 
exinde non res singulas, non qusestionem 
de gloria totam , sed principia modo , et or- 
dinem disserendi, nudo sermone, nullo ver- 
borum cultu , tentabimus exponere. 

« De Gloria dicimus eam ante omnia in 

Deo considerandam esse, deinde in rebus, 
postremo in homine. 

w Hsec est mentis humanas infirmitas ut in 
Deo cognoscendo dividere et separare cogatur 
quae in illo connectuntur necessarie , quae , 
ut verius dicam , unum et idem sunt. Quum 
enim de Deo dicimus immensum illum esse , 
aeternum esse , infinitum esse , verba tantum 
diversa sonant, rem vero unam et eamdemde- 
clarant. Esse enim absolute et simpliciter in 
se continet quidquid ei adjicere conamur. 
Dei sunt igitur quaBCumque esse possunt, et 
extra eum nihil est, nisi ipsius voluntate 
factum Itaque si quid apud homines inveni- 
tur, quod isti gloriam dicunt, id a Deo ma- 
nat , id a Deo venit, et quaedam immensae 
lucis scintillula est. Quum vero apud Deum 
Esse omnia in se contineat, sequitur gloriam 
Dei nihil aliud esse quam ipsum Deum , 
quam ipsam divinam naturam , cujus aeter- 
num et clarissimum splendorem nemo un- 
quam vidit, nisi Deus totam uti est. Nos 
imaginem modo et tenuem umbram raptim 
et furtim aspicere possumus interdum. De 

qua melius est tacere quam humilia et ina- 
nia verba effutire. 

»^ De rebus nunc dicendum eas a Deo acce 
pisse quidquid habent, quidquid valent, 
substantiam qua esse, formam qua figurari, 
motum quo moveri, lucem etiam qua pos- 
sintaspici. Itaque quum nec Deus sint, nec 
Dei partes, sed tantum Dei opera, Deum 
tamen manifestum praestant, Dei splendorem 
splendore suo declarant, Dei majestatem sua 
majestate patefaciunt. Coeli enarrant glo- 
riam Dei , et opera manuum ejus annuntiat 
firmamentum. 

w Sed non modo soletstellaesuiscertismo- 
tibus, suis etiam concentibus, ut Pythago- 
ras et alii putaverunt, nonnihil ad Dei glo- 
riam conferunt , non modo coelum et immen- 
sa spatia Altissimi laudes perpetuo cele- 
brant , sed ipsa animalia, et quaecumque su- 
per terram florent, vigent, crescunt, par- 
turiunt , tota demum natura ordine miro , 
motu continuo , ordinis et motus auctorem , 
vita etiam quotidie renascente , aeternam Dei 
vitam usquequaque praedicat et extollit. 

y^ Quum ipsa per se , volente quidem Deo , 
niteat materia, et in minimis velut in maxi- 
mis rebus, summi opificis rationi , potentiae, 
libertati amplissimum testimonium praebeat, 
quid nos dicemus de materia, quam nudam 
et informem homo quum invenerit , mente , 
manu format et fingit, ita ut pulcherrima 
tot artium miracula statim eluceant, qucie 
Deum magis ac magis omnibus notum fa- 
ciunt et admirandum. Quem enim potiorem 
usum musica, pictura, poesis, ut ceteras 
omittam artes , habere possunt nisi ut Deum 
et Dei opera concelebrent, nisi ut homines 
ad Deum imitandum omni ratione, variis 
etiam invitent illecebris? Tum ipsa marmora, 
tum ipsi lapides ad coelum quasi sponte sua 
erigi videntur. Tum res ad rerum auctorem 
et moderatorem praedicandum , quamdam 
mente hominis quasi depromptam mentem 
accipiunt. De quo restat nunc ut dicamus 
quid ad gloriam Dei conferat, qualem ipse 
gloriam optare debeat et persequi. 

» Quaecumque Dei sunt , ab illo sicut vitae 
ita gloriae quoddam initium ceperunt ab or- 

tu suo. Ut enim in Deo perfecta substantia 
et perfecta gloria unum et idem sunt, ita 
Dei opera quem vitae gradum eumdem glo- 
riae obtinent. Unde sequitur ut homo quum 
non modo materiem, formam, motum, sed 
etiam divinae mentis particulam nascendo 
acceperit, ita firmius gloriae in se possideat 
incrementum, quam perfectam facere, vel 
imperfectam relinquere, vel etiam corrum- 
pere et fere omnino potest amittere. Ut enim 
ratione ita libertate summa fruitur. 

?> Nos igitur primum de perfecta in homine 
gloria, deinde de imperfecta vel media, tum 
demum de falsa gloria ordine dicemus. 

w Veram et perfectam gloriam ii soli asse- 
quuntur qui nihil aliud in omni vita cogi- 
tant, amant, agunt, nisi quod ipse Deus 
optime, ut optimam naturam decet, cogitat, 
amat, agit. Verum enim cogitant, virtutem 
amant , bonum operantur. Ita fit ut Dei na- 
turam, quamtum in homine est, magis ac 
magis imitantes, Dei gloriam, si ita loqui 
licet, magis ac magis induant. Necesse est 
enim ut cujus opera operantur, ut cujus vita 

vivunt, hujus etiam splendore splendeant. 

w Scio quosdam stultos et imperitos de hac 
vere sapientium , vere sanctorum gloria du- 
bitare an sit aliquid. Gloriam enim isti cu- 
piunt, quae mortales perstringat oculos, et 
sensus hebetet, non quae animam immorta- 
lem impleat magnitudine , dulcedine juvet. 
Hominem enim in homine solum respiciunt , 
quum Deus in omnibus sit , et sine illo nihil 
magnum , nihil conspicium esse possit. Quo- 
rum error mihi quidem videtur insanabilis : 
oculos enim habent, et non vident, aures et 
non audiunt; Dei imaginem, Dei gloriam 
intra se ferunt et non agnoscunt. 

y^ Tunc demum dicendum esset quam viam 
ingredi, quibus prseceptis muniri debeant 
qui perfectam gloriam conantur possidere. 
Pauci enim sunt qui in tanto et tam arduo 
labore duraverunt et quos 



a/rdens evexit ad ^ethera virtus. 



59 Gloria imperfecta dicitur quse imperfec 
ta nititur virtute, quse summae Dei glorise pa- 

rum respondet. Eadem media dici potest, 
quia summo de gradu quasi dejecta, inferio- 
rem occupat locum, ubi si non plenam, 
quamdam tamen adhuc lucem emittit. Hanc 
etiam humanam dicunt , quod ab hominibus 
pendet, ab hominibus datur et eripitur, quod 
fere tota versatur inter homines. 

w Non modo reges, imperatores,duces, sed 
etiam oratores, poetae, rerum scriptores, eru- 
diti viri, summi artifices, omnes suo jure, 
variis artibus , dispari etiam mensura, me- 
diam gloriam debent accipere. De quibus erit 
ordine disserendum. 

w Quum vera sapientia ad Deum modo 
spectet, et nulla fere humana egeat ope, ut 
optatum praemium, id est, Deum, tandem 
possideat, ea contra de qua nunc loquimur, 
media et imperfecta gloria, fortunae, casibus, 
temporibus subjicitur, sed ante omnia homi- 
num judiciis qui eam cuique , ut meruit, ut 
placuit, avara vel liberali largiuntur manu. 

^ Uberrima est de media gloria qusestio. 
In hoc enim genere, etsi non optimum est, li- 
berali tamen et honesto, diversissimae species 

continentur, quarum unaq.uaeque suam ha- 
bet naturam , suis eget praeceptis , quum vi- 
tia quaedam propria declinanda sint. DiflScile 
alterum studium inveneris cui majora vel 
bona vel mala humanum debeat genus. Cu- 
pido enim gloriae artibus, scientiis, virtu- 
tibus etiam si non ortum at certe dedit incre- 
mentum ; eadem factiones , discordias , cae- 
des, bella peperit. Nam^libido dominandi et 
imperandi, si nullam in se glorise, vel sai- 
tem famae cujusdam contineat votum, et 
sapientia careat omnino, mera mihi demen- 
tia, aliquando etiam rabies esse videtur. 

" Postremo perfecta gloria et media inter 
se conferenda sunt, quum multa habeant com- 
munia, et firmo virtutis vinculo conjungan- 
tur. Virtute enim semota, nulla nisi falsa glo- 
ria potest existere. Multi igitur sunt medise 
gloriae gradus quorum ultimus ad perfectam 
gloriam propius accedit. Quo majori virtute 
nititur qui magna , difficilia , et humano ge- 
neri utilia perficit, eo veriorem et ampliorem 
consequitur famam, eo majorem in se divinae 
ut naturae, ita gloriae imaginem adumbrat. 

Multi etiam perfectam una et mediam , non 
quamlibet, sed maximam gloriam sunt adep- 
ti , quorum gioria quum k Deo esset , inter 
homines tamen enituit. Francorum rex, Lu- 
dovicus nonus , exempli instar sit. 

w Falsa gloria est quae nulla virtute, nuUa 
nititur sapientia, quae gloriaB Dei minime 
respondet, vel, ut vera dicam, adversatur. 

w Falsam gloriam prosequitur qui nihil 
aequi et sancti habet, qui pessima consilia, 
facinora non dubitat moliri , dummodo lau- 
dibus, honoribus, prseconiis in se fruatur 
congestis. Invidet enim bonorum glorise qui 
malis artibus malam cupit gloriam , et eam , 
si posset, libenter exstingueret. 

" Qui tamen aperte itse se gerunt, et vitia 
sua non occultant, minus metuendi, minus 
etiam detestandi mihi videntur. Hos vero 
nescio quibus maledictis prosequar falsae glo- 
rise diros amatores qui specie tantum virtutis 
freti, et nihil nisi injustum optantes et ne- 
fandum, jus et sequum semper in ore habent, 
et de suis utilitatibus tantum modo cogitan- 
tes, civitatis custodum et defensorum per- 
sonam sibi assumunt. 

» Varias falsae gloriae formas exponere, 
varias excusationes debebit confutare qui de 
gloria non raptim, non summatim tractare 
cupiet. Homines etiam hortabitur, signa ea 
docendo, quibus falsa gloria agnoscitur facil- 
lime, ut nec ipsi eam prosequantur, nec aliis 
faveant eam prosequentibus. Sin6 enim as- 
sentatorum blanditiis et falsis laudibus ipsa 
falsa gloria aut non esset , aut diu stare non 
posset. 

w Qui igitur falsam gloriam fovent, adju- 
vant, ii non modo iniquos adjuvant, sed Dei 
gloriae, Dei naturae adversantur, et veram, 
pro virili parte, rerum naturam, seternum 
mundi ordinem conturbant. Arroganter enim 
faciunt qui sibi quae Dei sunt attribuunt, qui 
gloriam sine justitia sectantur, et sua quasi 
luce cupiunt nitire , quum nulla nisi a Deo 
vita, nulla nisi a Deo lux oriatur, qua bonos 
tantum et justos viros , id est sui similes, 
perfundit. >' 

Haec sunt, si non fallor, vera et mera de 
gloria principia quse vir sapiens, non sine 
magno Marci Tullii auxilio, exponere et 
adornare posset. 



VI. 



OONCLUSIO. 



Marcuni Tulliuiii ea de vera gloria dicen- 
tem audivimus quae ab optimi ingenii uber- 
tate hauserat, quc^ ab optima philosophia 
didicerat. 

Ille nos ante omnia docuit nullam sino 
justitia, sine officio, gloriam esse posse. 

Nos autem adjecimus nullam nisi a Deo. 

Marcus Tullius enim Socratem tantum et 
Socraticos sectari potuit; nobis vero contigit 
ipsum audire Christum. 

6 

